Luettelo Knallin ja sateenvarjon jaksoista

| Osa | Suomalainen nimi | Ensilähetys | Alkup>  osa | Alkuperäiset nimet | Ohj>   | Kesto | Yle | Juoni ja lisätietoa |
| --- | --- | --- | --- | --- | --- | --- | --- | --- |
| 1 | Päävoitto | 15.12.1979 | 07.09 7.9 | Just the Ticket | RR | 34 min | 19 | Valtio järjestää arpajaiset ja Erikoisosaston miehet keksivät kustannuksettomia päävoittoja. Arpajaiset eivät ole menestys, joten päävoitoksi asetetaan 50 000 puntaa. Tämän jälkeen arvat menevät paremmin kaupaksi, mutta voittajia vain ilmenee turhan monta. |
| 2 | Hyvin menee | 12.1.1980 | 05.01 5.1 | A Rotten System | S | 37 min | 19 | Sir Henry on määrännyt ministeriöön terveystarkastuksen, jonka tulokset aiheuttavat vakavaa hämmennystä. Erikoisosasto vastaa myös sekä Brightonin rauhankonferenssin järjestelyistä että varieteetaiteilijoiden esityksen huolehtimisesta. |
| 3 | Kruununjalokivet varmoissa käsissä | 26.1.1980 | 08.07 8.7 | Something of Value | RR | 43 min | 18 | Lamm on lomalla. Vuoden siivoojatytön valinnan julkistaminen on annettu Hamilton-Jonesille ja hän lähettää Mildredin kauppaan ostamaan palkintosiivousvälineitä. Sir Henry on ostanut Daphne Bentwaterille laatikollisen shamppanjaa. Valtiopäivien avajaiset järjestetään samana päivänä kuin siivoojajuhla ja niiden lähestyessä huhutaan, että kruununjalokivet aiotaan ryöstää ja ne aiotaan siirtää turvaan paikkaan, josta kukaan ei osaa niitä etsiä – Erikoisosastolle. Lamm on ostanut Mildredille tuliaisen, tämä puolestaan on lähdössä lomalle. |
| 4 | Keinottelua huonekaluilla | 9.2.1980 | 08.05 8.5 | The Desk Job | S | 36 min | 9 | Ministeriössä vaihdetaan kaikki huonekalut. Virkamiestemme työ on hoitaa käytännönjärjestelyt ja vanhojen huonekalujen eteenpäinmyynti. Ostaja löytyy nopeasti, valitettavasti vain erään pöydän laatikkoon on jäänyt yksi salainen asiakirja. |
| 5 | Mikä taulu | 8.3.1980 | 05.02 5.2 | A Brush With an Old Master | RR | 38 min | 20 | Lamm kirjoittaa aina muistilistansa imupaperille. Hamilton-Jones on alkanut harrastaa maalausta ja saa yhden maalauksen myytyä. Pääministerin asunnossa on tupajumeja ja Erikoisosasto saa tehtäväksi huolehtia korjaustöistä. HJ innostuu kovin taulunsa myymisestä ja Lamm saa mennä yksin Downing Street 10:een. HJ käskee Mildredin ilmoittaa Lammille, että hän on nyt päämies. |
| 6 | Sitruunoita | 22.3.1980 | 05.04 5.4 | A Sticky Business | S | 37 min | 21 | Mildred haluaa ennustaa Lammille Hamilton-Jonesin teenpuruista, mutta kuppi putoaa ja menee rikki. Korjaamisessa käytetty liima aiheuttaa ongelmia. Kauppaministeriöllä on ulkomaisia banaaneja koskeva tehtävä. Sir Henry lähettää Erikoisosaston miehille uuden metrolinjan avajaisia koskevan kansion. Valitettavasti se vain on liimautunut kiinni eikä sisältöä saada selville. |
| 7 | Soittakaa enemmän | 5.4.1980 | 08.04 8.4 | Sorry, Wrong Number | RR | 40 min | 22 | Lennätinlaitos kaipaa uudistusta. Erikoisosaston kanssa asiaa selvittelee mr. Bell. Lammilla on pari hyvää ideaa väärien numeroiden eliminoimiseen paikkoja vaihtamalla, varsinkin kun hänestä tehdään osaston johtaja. |
| 8 | Rooli näytelmässä | 1.7.1980 | 05.03 5.3 | All Play and No Work | S | 39 min | 21 | Lamm on kirjoittanut näytelmän ministeriön näytelmäkerholle, mutta Hamilton-Jones ei halua ohjata sitä. Sir Henry antaa Lammille kansion, joka sisältää erittäin salaisia suunnitelmia. Hän vaatii osan Lammin näytelmästä. Erikoisosaston miehet lähettävät Lammin käsikirjoituksen arvosteltavaksi, ja se osoittautuu mestariteokseksi. Valitettavasti käsikirjoitus on hukkunut. |
| 9 | Työryhmä ’Pelastakaa maanviljelys’ | 8.7.1980 | 08.06 8.6 | Fowl Play | RR | 43 min | 22 | Erikoisosaston tehtävänä on vastata maanviljelijöiden lähettämiin kysymyksiin ja arvioida maanviljelyksen tilaa kaiken kaikkiaan. Erään maanviljelijän sellerinvarret on väärinkäsityksen vuoksi katkaistu ja virkamiehemme lähtevät hänen luokseen lepyttämään miestä. Isäntä itse on hyvin vihainen, mutta emäntä puolestaan on hyvin ymmärtäväinen ja ystävällinen virkamiehiä kohtaan ja ehtii kuitenkin lahjoittaa virkamiehille kukonpojan, kun isäntä häätää virkamiehet talostaan. Kukonpoikaa pitää tietysti ruokkia munintaa edistävällä kananruoalla, ja samaan aikaan sir Henryllä on hampaita vahvistavaa lisäainetta maitoon. |
| 10 | Pariisin kokous | 15.7.1980 | 08.01 8.1 | The Conference Trick | S | 34 min | 23 | Avaruusasioiden kansainvälinen konferenssi pidetään Pariisissa ja siellä on tarkoitus jakaa Venus-planeetta kansakunnille huutokauppaperiaatteella. Kauppoihin ei vain ole varaa, mutta tarjouksia on pakko antaa uskottavuuden säilyttämiseksi. Siispä konferenssiin lähetetään Britannia edustamaan Hamilton-Jones ja Lamm. Valitettavasti muillakin konferenssin valtioilla on samankaltaisia ongelmia, joten lopputulos ei aivan vastaa Britannian odotuksia. |
| 11 | Vaatimaton pikku viinipullo | 22.7.1980 | 05.05 5.5 | The Home-Brewed Non-Vintage Bomb | RR | 37 min | 23 | Virkamiestemme täytyy lähteä Skotlantiin tarkistamaan erästä atomivoimalaa. Kun kaikki tuntuu olevan kunnossa, tohtori Potter tarjoaa heille lasilliset kuohuvaa rosee-viiniä. Viini on niin hyvää, että sitä täytyy viedä Lontooseen asti, ja sir Henryllekin täytyy lähettää pullo risteilylle. Pullot pakataan radioaktiivisen materiaalin säilytysastiaan ja tarkastus jatkuu ydinreaktoriin. Voimalassa on keksitty uusi ydinpommi Mirabelle, joka mahtuu samanlaiseen säilytysastiaan kuin viinipullot. Jos Mirabelle poistuu voimalasta, se räjähtää 48 tunnin sisällä. Seuraavan päivän tarkastuksessa huomataan, että Mirabelle on korvautunut viinipullolla ja pommin ripeä etsintä voikin alkaa. |
| 12 | Torpedo arkin alla | 29.7.1980 | 08.02 8.2 | The Night We Crept into the Crypt | S | 35 min | 24 | Lamm on hakenut jälleen kerran apulaisassistentin assistentin paikkaa assistenttivirastossa, muttei vieläkään saa sitä. Tästä masentuneena hän lähtee istumaan Thamesin rantaan. Hamilton-Jones ja Mildred päättävät hommata Lammille jotain tekemistä ja ilmoittavat hänet mukaan ministeriön Metsänluuhaajiin. Sir Henry antaa Erikoisosastolle työn alahuoneen hallintoviraston parissa, ongelmana tupajumit. Lammilla ei ole reppua, joten Mildred pakkaa hänen metsänluuhaustavaransa ruskeaan paperiin. Hän ottaa paketin mukaan alahuoneeseen, kun he menevät tutkimaan alahuoneen kellareita. |
| 13 | Suuri väestölaskenta | 5.8.1980 | 08.08 8.8 | Taking Leave of Their Census | RR | 49 min | 11 | Erikoisosastolla tarkastetaan väestönlaskentakaavakkeita. Koko Britannian kaavakkeet ovat saapuneet, mutta erään pienen kylän vastaukset puuttuvat. Hamilton-Jones ja Lamm lähtevät selvittämään tilannetta ja joutuvat keskelle pikkukylän hämäriä hommia. |
| 14 | Ihan tavallinen päivä | 12.8.1980 | 05.06 5.6 | The Ship That Wagged Its Tail | S | 31 min | 25 | Lammin vuokraemännän koiraa, Prinsessaa, ahdistelee naapurin dobermanni. Niinpä Lamm suunnittelee aitaan uuden portin. Puolustusministeriön amiraali Carr ahdistelee Mildrediä uuden laivan, Super-Ellin näytteilleasetuksesta. Hamilton-Jones saa päättää paikan laivalle, mutta hän saa kuulla järkyttäviä uutisia Lammilta. Asialle on tehtävä jotain ja pian Super-Elliä tuodaankin White Halliin. |
| 15 | Poropeukalot Big Benissä | 5.7.1981 | 13.03 13.3 | Big Big Big Ben Bungle | RR | 41 min | 10 | Big Ben tarvitsee uuden vastapainon toimiakseen kunnolla. Ministeriön miehet saavat tehtäväkseen toimittaa sen paikoilleen. Lamm ostaa vuokraemännälleen syntymäpäivälahjaksi pakastetun jouluvanukkaan. Bernard vie Mildredin avoimuusseminaariin, josta Sir Henry innostuu kovasti. |
| 16 | Pötsihöttöä ja maksakakkaroita | 12.7.1981 | 13.01 13.1 | Mission Inedible | S | 35 min | 27 | Valtiontalous on taas tiukalla ja ministeriössä päätetään perustaa työntekijärahasto toimistojen viihtyisyyden parantamiseksi. Lordi Stilton antaa sir Henrylle tehtävän lähteä Yhdysvaltoihin markkinoimaan brittiläisiä ruokatarvikkeita ja Hamilton-Jones ja Lamm lähtevät mukaan. Yhdysvalloissa kärsitään suuresta talouskriisistä ja he odottavat suurta lainatarjousta. Niinpä erikoisosastolaisten tarjous tulee kuin tilauksesta. |
| 17 | Liukkaasti lääkärille | 19.7.1981 | 12.06 12.6 | A Turn for the Nurse | RR | 36 min | 26 | Sir Henryllä on yskä ja erikoisosastolaisilla omia parannuskeinoja. Terveysosastolla on kiireitä ja Erikoisosaston täytyy hoitaa St Tyrän sairaalan huoltokuljetukset. Keskuslämmitys reistailee, lämmitysmiehet tarvitsevat uudet saappaat ja perhesuunnitteluklinikka lisätarvikkeita. Sir Henry liukastuu linimentiksi tarkoitettuun hanhenrasvaan ja joutuu katkenneen käden takia St Tyrän sairaalaan. Korjaustyöt jatkuvat ja sir Henrylle haetaan erikoishoitoa. Kaikenlaiset sairaalatyöt jatkuvat ja salitkin menevät sekaisin. |
| 18 | Taiteellinen hevosenleikki | 26.7.1981 | 13.02 13.2 | Horse Play | RR | 42 min | 36 | Hamilton-Jones ja Lamm saavat tehtäväkseen ostaa huutokaupasta 3 000 vuotta vanhan veistoksen. Tavaroiden myymisjärjestystä on muutettu, mutta eihän se nyt mitään voi tarkoittaa. Daphne Bentwaterilla on syntymäpäivä ja sir Henryllä on hänelle lahjaksi yöpaita ja puhuva nukke. Lamm tipauttaa veistoksen vahingossa lattialle ja se menee rikki. Korjauksen jälkeen veistos on hieman erinäköinen, mutta museoon se menee silti. |
| 19 | Ministeriö merihädässä | 2.8.1981 | 13.04 13.4 | A Motley Crew | RR | 48 min | 36 | Hamilton-Jones ja Lamm lähetetään Pohjanmerelle öljynporauslautta Dianalle, kun sir Henry lähtee samoille vesille huvipurjeilemaan Titanic Lusitaniallaan. Kun helikopteri on vienyt miehet lautalle, tehtäväkin selvenee: erään öljynporausmiehen rankaiseminen, hän kun on liimannut vakuutusmaksutarran työkorttiinsa väärinpäin. Kun sääntörikkomuksia löytyy lisää, ei lautan esimies enää kestä virkamiehiä. Niinpä he lähtevät omin neuvoin tutustumaan öljynporauslauttaan ja niiden kiinnitysköysiin. |
| 20 | Ihmeellinen vesitankki | 9.8.1981 | 12.01 12.1 | All Cisterns Go | RR | 39 min | 27 | Erikoisosasto tekee laivastoasiaselvitystä. Ministeriössä perustetaan viihtyvyyskomitea, jonka puheenjohtajaksi valitaan Vinku-Wilkins. Komitea päättää panna saniteettitilat kuntoon ja Wilkins pestataan korjaajaksi. Seuraavaksi pestataan korjaustöihin oikeat ammattilaiset, mutta he rikkovat ison vesitankin. Lamm ja Mildred päättävät korjata asian ja jättävät Hamilton-Jonesille lapun. |
| 21 | Energiakriisi | 16.8.1981 | 13.07 13.7 | Take Your Pick | RR | 40 min | 26 | Britanniassa on energiakriisi ja ministeriöstä on lämmöt katkaistu. Erikoisosaston tehtävä on käydä hiilikaivoksissa Walesissa etsimässä uusia kaivosalueita. Arkistosta löytyy yksi kaivos, jonka tuottavuustietoja ei ole tullut moneen vuoteen. Lisähämmennystä aiheuttaa virkamiesten Mildredille jättämä muistilappu. |
| 22 | Töllötintöppäily | 23.8.1981 | 13.05 13.5 | Not on Your Telly | RR | 40 min | 28 | Lehdistö on tehnyt kohun ministeriössä esiintyvästä seksihulluudesta. Hamilton-Jones haluaa tutustua artikkeliin myöhemmin ja pyytää Mildrediä panemaan lehtileikkeet kirjekuoreen. Erikoisosastolaiset saavat henkilökohtaiset edustuskulut ja sir Henry on varannut itselleen 850 puntaa kuukaudessa. Lordi Stilton kauhistuu tästä median takia, mutta sir Henry on jo ehtinyt antaa tiedon edustuskuluhakemuksista HJ:lle ja Lammille lähetettäväksi BBC:lle televisiohaastattelua varten. He väittävät kovasti lähettäneensä kuoren ja lähtevät äkkiä viemään sitä henkilökohtaisesti perille. Sillä aikaa sir Henry yrittää saada kuorensa tuhottua. Kun hän pääsee ohjelmaan asti, hänen kysymyksensä tuntuvat hieman muuttuneen matkalla. |
| 23 | Lamm matkalla maineeseen | 4.7.1982 | 13.06 13.6 | One Way Only | RR | 43 min | 25 | Lamm alkaa harrastaa tanssia ministeriön kerhossa ja hän tuntuu pärjäävän aika hyvin. |
| 24 | Pulut pulassa | 11.7.1982 | 01.03 1.3 | Strictly for the Birds / Birds of a Feather | RR | 34 min | 37 | Ikkunalaudalla pesivä pulupariskunta on saanut munan ja virkamiehemme päättävät juhlistaa asiaa tarjoamalla puluille konjakkiin kastettua keksiä. Isäpulu Antonius syö murusia innoissaan, mutta konjakki nousee päähän ja lintu tipahtaa Doveriin matkalla olevan bussin katolle. Niinpä Hamilton-Jonesin ja Lammin täytyy ottaa äitipulu Kleopatra ja muna hellään huomaansa. |
| 25 | Pandapaniikkia | 18.7.1982 | 13.08 13.8 | Claws | RR | 42 min | 32 | Kiinalaisten kanssa tehdään tavaravaihtoa: kiinalaiset saavat haggista, lautasliinoja ja jalkapalloja ja britit vaihdossa syömäpuikkoja. Mildred on tuohtunut, kun Bernard tuijottaa television säätyttöä. Ministeriön uutta terveysvirkailijaa pyydetään käymään hänen luonaan. Vaihtoa Kiinan ja Britannian välillä käydään myös eläintarhojen kesken: Pekingistä tulee koiraspanda Lontoon eläintarhan naaraspandan kumppaniksi, ja tämäkin asia on Erikoisosaston vastuulla. |
| 26 | Reipas raparperiretki | 25.7.1982 | 01.07 1.7 | The Rhubarb Pirates / The Country Caper | S | 43 min | 32 | Maanviljelijät eivät halua millään taipua ministeriön määräämiin standardeihin. Yksi maanviljelijä kasvattaa ylimittaisia raparpereita, ja niinpä Hamilton-Jones ja Lamm lähtevät tapaamaan viljelijää. Hänellä kuitenkin on todella hyvää raparperiviiniä. |
| 27 | Viimeinen tahto vie miehen läpi harmaan kiven | 1.8.1982 | 01.12 1.12 | Problem in the Park / Where There’s a Will | S | 39 min | 37 | Tehtailija Hugh Jago on kuollut ja testamentannut valtiolle paljon rahaa. Ainoana ehtona on pystyttää patsas Hyde Parkiin. Patsaan täytyy olla tehtailijan vaimon mieleen ja aikataulu on erittäin tiukka. Siksi Erikoisosastolla on vain kaksi taiteilijaa valittavanaan. |
| 28 | Joka toiselle kuoppaa kaivaa | 22.8.1982 | 02.12 2.12 | The Hole / Gone to Earth | RR | 33 min | 28 | White Hallin vieressä on työmaa, jonka kuoppa-asioihin Lamm sotkeutuu säästääkseen aikaa. Byrokratia on kuitenkin ihmeellinen asia ja muu toimiston väki luulee kuoppaselkkauksen koituneen Lammin tuhoksi. |
| 29 | Alas toitoi | 5.9.1982 | 03.02 3.2 | A Terrifying Weapon / Ban the Wotsit | RR | 39 min | 33 | Lammille on kertynyt aulaan vahtimestari Matthewsin säilytettäväksi runsaasti tavaraa. Nyt ne pitäisi kärrätä pois. Sattumat kuitenkin seuraavat toisiaan, romukasasta tuleekin jotain suurempaa ja kansainvälinen selkkaus on jo lähellä. |
| 30 | Avaruustutkimustiedotuskeskustoimisto | 5.6.1983 | 01.02 1.2 | The Big Rocket / Watch this Space | S | 35 min | 38 | Britannia kehittää omaa avaruusohjelmaa ja Erikoisosaston miehet saavat tehtäväksi laatia tiedotteita ohjelman edistymisestä. Mildred on tottelematon ja Lamm jättää Hamilton-Jonesille asiasta viestin. Lähetti vie väärän lapun Telexiin ja muutaman tulkinnan jälkeen ensimmäinen brittiläinen avaruuslentäjä onkin jo matkalla Marsiin. |
| 31 | Varsinaiset vaalit | 12.6.1983 | 04.05 4.5 | Up the Poll / Local Politics | RR | 35 min | 40 | Lammin leimakokoelman tutkiminen jää kesken, kun virkamiehemme saavat tehtäväksi mennä vaalivirkailijoiksi Crimleyn täytevaaleihin. Paikallinen vaalivirkailija ei ole kovin innoissaan valtion sekaantumisesta asiaan. Ehdokkaita on alun perin kaksi, mutta viime hetkellä hakemuspaperit jättää myös eräs Sydney Higgs, joka myöhemmin osoittautuu nuoremmaksi kuin luullaan. |
| 32 | Anteeksi maalaisuuteni | 26.6.1983 | 01.04 1.4 | French Cricket / Pardon My French | S | 37 min | 38 | Erikoisosaston miehet lähtevät Pariisiin kansainväliseen konferenssiin, järjestäjänä NATOn UHKA (urheilu-, harrastus- ja kulttuurialaosasto), tekemään krikettiä tunnetuksi. Laivalla he törmäävät kahteen itäeurooppalaiseen vakoojaan, jotka ovat päättäneet ottaa selvää, mitä NATOlla on mielessään. Ja hotellihuoneitakin vaihdellaan. |
| 33 | Teillä tietymättömillä | 10.7.1983 | 01.13 1.13 | The End of the Road / Traffic Diversions | RR | 36 min | 39 | Erikoisosaston on tarkoitus rakentaa ohikulkutie Soriin, Snedfieldiin. He tarvitsevat karttaa, mutta Bernardilla on alueesta vain vuodelta 1885 oleva kartta. Valitettavasti kartan päivittämisen jälkeen on valitulle Arseyn alueelle rakennettu jokunen pytinki, eivätkä asukkaat ole mielissään. Tämän takia sir Henry päättää suunnitteluttaa paikalle ylikulkutien. Valokuvat sillasta saapuvat, mutta ne eivät kelpaa. Niinpä työmaalle lähtee hyvin lyhennetty sähke, kun avajaiset ovat jo ovella. |
| 34 | Perästä kuuluu | 17.7.1983 | 02.07 2.7 | A Degrading Business | S | 38 min | 29 | Erikoisosastolle on hankittu sanelukone, jonka kokeilusta on kovasti hupia. Luokitusvirkamies on tulossa luokittelemaan virkamiehiämme, ja käy ilmi, että Hamilton-Jonesilta puuttuu B+-tutkinto, joten hän on epäpätevä virkaansa. Nyt hänen täytyy tehdä tutkinto tai hän menettää paikkansa. |
| 35 | Tapio tietää kaiken | 24.7.1983 | 02.03 2.3 | The Trouble with Cecil / Computac Langer | RR | 33 min | 39 | Erikoisosastolle tuodaan Tapio, Tietokoneen ApuPääte Informaation Ohjelmoimiseksi. Koneen mukana tulee tiukka neiti Sharp, joka opettaa koneen käyttöä. Samalla menevät toimiston säännöt uusiksi Tapion herkän toiminnan varmistamiseksi. Neiti Sharpin lähdettyä kuri äityy entiselleen, ja Tapiollekin keksitään hyvää käyttöä. |
| 36 | Epäviisas siirto | 31.7.1983 | 03.13 3.13 | A Slight Case of Demolition / An Unwise Move | RR | 31 min | 40 | Virkamiehet saavat tehtäväksi ratkaista Oakleyssä vellovan kiistan tien levennyksestä ja sen tiellä olevasta vanhasta yleisestä käymälästä. Virkamiehemme paneutuvat ongelmaan ja keksivätkin ratkaisun, mutta se ei vain mene aivan suunnitelmien mukaan. |
| 37 | Taikamatto | 26.12.1983 | 01.09 1.9 | The Magic Carpet | RR & S | 39 min | 29 | On joulupäivä, mutta Hamilton-Jones on määrännyt alaisensa töihin eikä suvaitse mitään jouluhöpinöitä. Ministeriön pihalle on parkkeerannut porojen vetämä reki. Omistajalta puuttuvat tarvittavat luvat, eikä HJ tahdo antaa periksi. Sir Henry käskee erikoisosastolaisten pyytää Joulupukiksi osoittautuneelta, työstään vetäytymään päättäneeltä kuskilta anteeksi, ja niin on lähdettävä Korvatunturille. (ainoa Knallin ja sateenvarjon jakso, joka on nauhoitettu studioyleisön edessä) |
| 38 | Oikeat saappaat | 17.6.1984 | 01.01 1.1 | The Great Footwear Scandal / Boots | RR | 39 min | 41 | Erikoisosaston on hankittava 20 000 paria saappaita armeijan NATO-harjoituksiin. Lamm ja Mildred hoitavat asian, mutta sotaharjoitus peruutetaan. Saappaat pitää siis saada jonnekin, ja jälleenmyyntiä hankaloittaa se seikka, että kaikki 20 000 saapasta ovat oikeaan jalkaan. |
| 39 | Ministeriön miehet villissä lännessä | 24.6.1984 | 04.08 4.8 | The Fastest Brolly in the West / The Magnificent Two | S | 35 min | 15 | Erikoisosasto passitetaan Virkamiesmuseoon, jossa Mildred erehtyy pahaksi onnekseen kysymään, miksi esillä olleessa knallissa on reikä. Lamm ja Hamilton-Jones alkavat muistelemaan isoisoisiensä seikkailuja Amerikan puolella entisaikaan. |
| 40 | Kaavamainen kaavake | 15.7.1984 | 01.08 1.8 | A Matter of Form | RR | 35 min | 41 | Virkamiehet keksivät kysymyksiä uuteen voimalaitoksen lupa-anomukseen. Lupa myönnetään vain syntyperäisille briteille, joten voimalaitoksen teenkeittäjän poika jää ilman lupaa, koska on syntynyt Transilvaniassa. Neuvokas äiti kiikuttaa poikansa Erikoisosastolle hoitoon luvansaannin ajaksi, mikä ei tiedä hyvää sir Henryn uuden skandaalionnettomuusohjelman takia. Niinpä Lammille pitää löytää vaimo. |
| 41 | Jokseenkin tärkeä henkilö | 29.7.1984 | 01.06 1.6 | Moderately Important Person | S | 37 min | 42 | Britanniaan saapuu valtiovierailulle Salubrian prinssi Salim allekirjoittamaan hyökkäämättömyyssopimusta. Hänet on luokiteltu jokseenkin tärkeäksi henkilöksi ja ylläpito on sen mukaista. Prinssi aiheuttaa paljon vaivaa käyttäytymisellään, mutta kaikki muuttuu, kun Salubriasta löytyy öljyä. |
| 42 | Sinä vakooja | 5.8.1984 | 01.10 1.10 | The Spy in Black Pinstripe | RR | 42 min | 33 | Hamilton-Jones on alkanut ottaa tanssitunteja, mutta haluaa pitää asian salassa. Erikoisosastolla on havaittu vuoto ja sir Henry epäilee HJ:ia. Lamm vahvistaa miehen käyttäytyneen viime aikoina oudosti. HJ on myös kuullut vuodosta ja hänen ja Mildredin epäilykset kohdistuvat oudosti käyttäytyvään Lammiin. (Alkuperäisjaksosta on johdettu jakso 11.11 A Merry Dance, joka on suomeksi 103. Polskan pyörteissä.) |
| 43 | Lammin harharetki | 12.8.1984 | 04.09 4.9 | Lamb Takes a Gambol /An Air of Resignation | S | 35 min | 42 | Lamm on kirjoittanut koko yön raporttia lentokenttämelun vähentämiseksi. Hamilton-Jones on tehnyt oman ehdotuksensa viidessä minuutissa ja Lamm saa tarpeekseen. Hän päättää jälleen kerran erota, mutta nyt kirje valitettavasti ehtii lähteä sir Henrylle. Uuden työpaikan löytyminen ei ole kauhean helppoa, eikä Lammin korvaajakaan ole kaikkien mieleen. |
| 44 | Ministeriön miehet Etelämerellä | 26.8.1984 | 01.11 1.11 | Island in the Sun | S | 44 min | 43 | Erikoisosasto auttaa ulkoministeriötä selvittämään pienen Innuendon saaren omistusta. Se selviää osaksi brittiläistä imperiumia, mutta saareen ei ole oltu missään yhteydessä vuoden 1918 jälkeen. Niinpä erikoisosastolaisten on lähdettävä saarelle katsomaan, missä tilassa maa tällä hetkellä on. Saaren kuvernööri on, ihme kyllä, vielä hengissä, mutta saarta johtavat saarelaiset sisarukset. Perintöruhtinas Hoki ei ole kovin innoissaan erikoisosastolaisten suunnitelmista tuoda brittiläinen yhteiskunta sääntöineen saarelle ja päättää hankkiutua miehistä eroon. |
| 45 | Ketjureaktio | 11.6.1985 | 11.09 11.9 | Chain Reaction | RR | 36 min | 43 | Lamm saa tehtäväksi suunnitella uudet puvut roskakuskeille. Sir Henry haluaa antaa lahjaksi Daphnelle yöpuvun ja vaimolleen nakkeja. Hamilton-Jonesilla on uusi virkaketju pormestarille. Kaikki nämä ovat tietenkin samanlaisissa paketeissa. |
| 46 | Poissa raiteilta | 18.6.1985 | 12.04 12.4 | Off the Rails | S | 33 min | 45 | Erikoisosastolaiset ovat myyneet suihkumoottorin amerikkalaiseen avaruusrakettiin. Valtion rautatiet ovat taloudellisissa vaikeuksissa ja linjoja täytyy leikata. Virkamiehemme lähtevät Luoteis-Englantiin selvittämään eri ratojen ja asemien taloudellista asemaa. He löytävät toimivan junayhteyden, joka on lopetettu jo vuosia sitten. Selviää, että alueen asukkaat ovat itse alkaneet ajaa junalinjaa vanhalla höyryveturilla, mikä ei käy päinsä. Erikoisosastolaiset suututtavat veturinkuljettajat ja joutuvat ottamaan hänen paikkansa. Pian seikkaillaankin jo pitkin yleistä rataverkkoa. (Alkuperäisjakso on johdettu jaksosta 2.6 Train of Events, joka on suomeksi 98. Kummitusjuna.) |
| 47 | Karhunpalvelus | 25.6.1985 | 12.07 12.7 | Seal of Office | RR | 35 min | 45 | Lordi Lovessin sirkus on tulossa kaupunkiin ja Lamm määrää sen Shepard’s Bushin puistoon. Hamilton-Jones tekee töitä puolustusministeriölle; suuren sotilaskatselmuksen käytännönjärjestelyt ovat hänen varassaan. Lisäksi vastavakoilunippeli sähköisen viestinnän häirintään on testaamatta ja virkamiesten täytyy viedä se testaukseen. Ministeriöön tehdään tehokkuustarkastus, mutta valitettavasti sirkustirehtööri tuo juuri silloin sirkuksen karhun uudelleensijoitettavaksi, kun sirkus on käsketty lopettaa. Kaiken lisäksi karhu syö häirintänapin. |
| 48 | Koneaivo koheltaa | 2.7.1985 | 12.05 12.5 | Penny Wise | S | 35 min | 44 | Hamilton-Jones saa potkut, kun ministeriössä vähennetään väkeä. Hänet korvataan todella tehokkaalla tietokoneella. |
| 49 | Energiaa etsimässä | 9.7.1985 | 11.12 | A Sense of Power | RR | 36 min | 44 | Energiakriisi jyllää pahimmillaan ja sähkön säästämiseksi täytyy keksiä uusia ideoita. Lammilla on hamsteri, jota hän ei saa pitää kotonaan. Sir Henry ei suvaitse lemmikeitä toimistossakaan, joten hamsteri täytyy piilottaa. Skotlantiin aiotaan avata uusi vesivoimala, mutta alueen asukkaat eivät halua talojensa hukkuvan. Erikoisosaston miehet lähetetään paikalle ja he pääsevätkin yhteisymmärrykseen korvaussummasta ja uusista asunnoista Perthissä. |
| 50 | Villaa ylle | 16.7.1985 | 11.05 11.5 | Wool Over their Eyes | S | 37 min | 10 | Erikoisosasto tekee työtä uusien telttakankaiden ja hienojen villakankaiden kanssa. Eräs lammasfarmari on jalostanut uuden lammasrodun, jonka villa on erinomaista. Virkamiehet pyytävät häneltä villanäytteen, mutta farmari lähettää koko lampaan. Pahaksi onneksi lammas katoaa, ja se on ainoa laatuaan ja siten erityisen kallis. |
| 51 | Arvaamaton arvonlisävero | 5.8.1985 | 11.06 11.6 | This Vat and the Other | RR | 37 min | 2 | Erikoisosasto auttaa verovirastoa ja löytää maksamattoman arvonlisäveron 1600-luvulta. Valitettavasti veroa ei ole maksettu, koska alkuperäinen lasku on jäänyt rästiin. Summa on kasvanut korkoa korolle, ja suurentunutta summaa lähdetään perimään. |
| 52 | Kirje joulupukille | 24.12.1985 | 03.03 3.3 | The Post Office Pantomime / Christmas Crackers | RR | 37 min | 7 | Erikoisosastolaiset joutuvat auttamaan Joulupukkia. Joulun lahjatoiveita on tuotu säkkitolkulla Erikoisosaston lattialle. Hamilton-Jones ja Lamm päättävät toteuttaa yhden lapsen toiveen ja valitsevat annettavaksi lahjaksi toivon mukaan pienen punaisen auton. |
| 53 | Kaaos kanavalla | 24.6.1986 | 04.06 4.6 | Waterway to Go / Chaos on the Canal | RR | 35 min | 16 | Blackwaterin sisävesikanavilla ajelee häirikkö, Horatio Robson, joka häiriköi kanavalla mm. sir Henryä. Asiasta on tehtävä loppu, ja Erikoisosaston miehet lähetetään katsomaan miestä. Valitettavasti miehet joutuvat veden varaan, ja heidät pelastaa – kukapa muu kuin Robson. Kun hän saa kuulla miesten olevan ministeriöstä, hän saa kohtauksen. Niinpä Hamilton-Jonesin ja Lammin on vietävä Robsonien kuljettama lasti perille. |
| 54 | Kyyditys New Yorkissa | 1.7.1986 | 03.05 3.5 | Bowler Hats and Submachine Guns / Taken for a Ride | S | 32 min | 4 | Hamilton-Jones tietää, että erikoisosastolaiset lähetetään Amerikkaan myymään Buckinghamin palatsin kuvalla varustettuja astiastoja. Virkamiestemme kanssa samassa hotellissa asuu pari brittiläistä rikollista, joilla on hallussaan dollarin painolaatta väärentämistä varten. Sitä hakemaan lähetetään New Yorkin alamaailman parhaimmisto. |
| 55 | Perheetön pelikaani | 8.7.1986 | 03.10 3.10 | Getting the Bird / Birds on the Wing | RR | 33 min | 34 | Westminsterin puiston toinen kuninkaallinen pelikaani on kuollut. Vanhan runon mukaan Englanti tuhoutuu, jos pelikaanit kuolevat. Niinpä jäljelle jääneelle pelikaanille on hommattava puoliso, jotta ne lisääntyisivät. Tehtävä lankeaa tietysti Erikoisosastolle, joka joutuu järjestelemään asioita useammankin suurlähetystön kanssa pelikaanin saamiseksi. |
| 56 | Päin tähtiä | 15.7.1986 | 04.11 4.11 | Out of this World / Reach for the Sky | S | 36 min | 34 | Erikoisosasto valvoo angloamerikkalaisen raketin lähtövalmisteluja. He pääsevät myös käymään raketissa ja puutteita löytyy, joten raketin lähtö on estettävä. |
| 57 | Vaihtelu virkistää | 22.7.1986 | 11.10 | All Change | RR | 35 min | 46 | Erikoisosaston miehet ovat valvoneet pääministerin uuden autotallin rakentamistöitä ja metriset mitat ovat aiheuttaneet heille hieman ongelmia. Virkamiehemme saavat tarpeekseen sir Henryn haukuista ja ottavat lopputilin. Korvaava työpaikka löytyy rakennusliikkeen johtoportaasta. Lordi Stilton on tyytymätön virkamiesten eroamisaaltoon ja pitää esimiehiä syyllisinä. Niinpä sir Henryn on saatava Hamilton-Jones ja Lamm takaisin valtion palvelukseen. |
| 58 | Huipulla tuulee | 29.7.1986 | 10.07 10.7 | Sky High | RR | 34 min | 5 | Ministeriön naapuritontille rakennetaan korkeaa rakennusta, mutta rakennustöiden edistyminen ei miellytä erikoisosastolaisia. He päättävät peruuttaa työmaan teetauot ja menevät itse pitämään huolen, ettei kieltoa rikota. Valitettavasti tuohtuneet työmiehet päättävät mennä lakkoon juuri kun Lamm, Hamilton-Jones ja Mildred ovat tutustumassa rakennuksen kattoon. |